Babelscape/SREDFM huggingface dataset:
Ευχήνορας

Στην ελληνική μυθολογία με το όνομα Ευχήνορας (Ευχήνωρ) είναι κυρίως γνωστός ένας πλούσιος νέος από την Κόρινθο, γιος του μάντη Πολυίδη. Ο πατέρας του είχε προμαντέψει στον Ευχήνορα ότι αν παρέμενε στην πατρίδα του θα πέθαινε από ήπιο θάνατο ή από σοβαρή ασθένεια, ενώ αν έπαιρνε μέρος στην εκστρατεία κατά της Τροίας θα πέθαινε από βίαιο θάνατο. Ο Ευχήνωρ προτίμησε να συμμετάσχει στον Τρωικό Πόλεμο. Εκεί σκοτώθηκε από ένα βέλος που του έριξε ο Πάρις.

Ευχήνορας επίσης ονομαζόταν και ένας «Αιγυπτιάδης» (γιος του Αιγύπτου). Ο Ευχήνορας αυτός πήρε ως σύζυγό του την Ιφιμέδουσα, μία από τις Δαναΐδες, η οποία τον δολοφόνησε την πρώτη νύχτα του γάμου τους, όπως έπραξαν με τους συζύγους τους και οι άλλες 48 από τις Δαναΐδες. Και οι δύο Ευχήνορες δηλαδή είχαν βίαιο θάνατο.

* Ο αστεροειδής 99950 Ευχήνωρ (99950 Euchenor), που ανακαλύφθηκε το 1973 και ανήκει στην Τρωική Ομάδα, πήρε το όνομά του από τον Ευχήνορα του Πολυίδη.
Παγκάστη

Η Παγκάστη λέγεται ότι ήταν αρχαία Eλληνίδα, διάσημη εταίρα περίφημου κάλλους από τη Λάρισα, φίλη του Μεγάλου Αλεξάνδρου.

Κατά την παράδοση, την Παγκάστη είχε λάβει ως πρότυπο ο Απελλής για την απεικόνιση σε έργο του της Αφροδίτης, την οποία και ερωτεύθηκε τόσο όπου κατά παραχώρηση του Μεγάλου Αλεξάνδρου τελικά την νυμφεύθηκε. Σημειώνεται ότι ο Λουκιανός την ονομάζει "Πακάτην".

Με το τίτλο «Παγκάστη» έγραψε τρίπρακτο δράμα ο Δημήτριος Κορομηλάς το οποίο και ανέβασε σε θεατρική σκηνή της Αθήνας το 1878.

Σύμφωνα με τους σύγχρονους ιστορικούς, ο χαρακτήρας της Παγκάστης φαίνεται να είναι αντίγραφο της Καλλιξένης καθώς και εκείνη καταγόταν από τη Θεσσαλία και είχε αυλικό ρόλο κοντά στον Μακεδόνα βασιλιά. Επίσης, και για την Καλλιξένη έχει ειπωθεί ότι ήταν η πρώτη γυναίκα με την οποία είχε σεξουαλικές σχέσεις ο Αλέξανδρος.
Ευώνυμος

Στην ελληνική μυθολογία ο Ευώνυμος ήταν γιος δύο βασικών αρχέγονων θεοτήτων, του Ουρανού και της Γης. Σύμφωνα πάντως με μία διαφορετική εκδοχή, την οποία αναφέρει ο Στέφανος Βυζάντιος, ο Ευώνυμος ήταν γιος του ποτάμιου θεού Κηφισού (και της Γης πάλι) και έδωσε το όνομά του στον αρχαίο αττικό δήμο Ευώνυμον ή "Ευωνύμεια", που ανήκε στην Ερεχθηίδα φυλή, ενώ η κόρη του Αυλίδα ("Αυλίς") έδωσε το όνομά της στην Αυλίδα της Βοιωτίας. Σύμφωνα με την επικρατούσα εκδοχή, η Αυλίς ήταν κόρη του μυθικού βασιλιά της Θήβας Ωγύγου.
Όρυγμα

Όρυγμα χαρακτηρίζεται γενικά η κατόπιν εκσκαφής σχηματιζόμενη τάφρος που χρησιμοποιείται είτε ως χαράκωμα, είτε ως προσόδευση κατά την αμυντική οργάνωση μιας τοποθεσίας. Η δημιουργία ορυγμάτων είναι αντικείμενο της οχυρωτικής και διακρίνεται ομοίως σε μόνιμο, εκστρατείας και ημιμόνιμο.

Επί τούτου η διάκριση ενός ορύγματος σε χαράκωμα ή προσόδευση γίνεται ανάλογα εκ του σκοπού που εξυπηρετεί (π.χ. για εκτέλεση πυρών), και της διεύθυνσής του ως προς τη γραμμή μάχης (χαράκωμα) ή για ασφαλή μετακίνηση και κυκλοφορία μαχομένων προς ενίσχυση προκεχωρημένων σημείων (προσόδευση). Συνηθέστερα τα ορύγματα προσόδευσης είναι κάθετα προς τη γραμμή μετώπου οπότε και ονομάζονται τάφροι συγκοινωνίας.<br>
Αν όμως η προσόδευση είναι αισθητά παράλληλη προς τη γραμμή μετώπου τότε ονομάζεται "παράλληλη προσόδευση". Στη τελευταία αυτή περίπτωση οργανώνεται κατά τέτοιο τρόπο ώστε σε κατάλληλη στιγμή να μπορεί να μετατραπεί σε χαράκωμα κατά το μεγαλύτερο μήκος αυτής, προκειμένου ν΄ αυξηθεί η βολή (αύξηση πυρός). Τα ορύγματα προσόδευσης ή τάφροι συγκοινωνίας είναι ιδιαίτερα προφυλαγμένοι τόσο ως προς την όψη τους όσο και από εχθρικά πυρά, αποτελώντας έτσι υπόγειες στοές.

Μόνιμα ορύγματα προσόδευσης απαντώνται κυρίως στα οχυρά και στα πυροβολεία. Περισπούδαστο όρυγμα στην αρχαιότητα ήταν το Ευπαλίνειο όρυγμα στη Σάμο που δημιουργήθηκε όμως για χρήση υπόγειου υδραγωγείου.
Εχέλαος

Με το όνομα Εχέλαος ή Αρχέλαος στην ελληνική μυθολογία είναι γνωστός ένας βασιλιάς της Αρκαδίας, γιος του Πενθίλου και εγγονός του Ορέστη. Μετά από χρησμό από το Μαντείο των Δελφών, ο Εχέλαος ορίσθηκε ως αρχηγός των Πελοποννήσιων αποικιστών στη Λέσβο. Ο Στράβων γράφει (ΙΓ΄ 582) ότι ο αποικισμός αυτός είχε αρχικώς σχεδιασθεί από τον Ορέστη, αλλά μόνο ο Πενθίλος κατάφερε να ιδρύσει μικρή αποικία, και αυτή στη Θράκη, ενώ ο Εχέλαος, μαζί με άλλους βασιλιάδες από την κυρίως Ελλάδα, κατόρθωσε να ιδρύσει αποικία σε μέρος της Λέσβου και στην προς βορρά αυτής μικρασιατική ακτή, την οποία αργότερα επεξέτεινε ο γιος του Γρας σε όλο το νησί και στη Μικρά Ασία μέχρι τον Γρανικό ποταμό. Αυτή ήταν η Αιολίδα.
Καπνικαρέα

Καπνικαρέα ή Εκκλησία της Παναγίας Καπνικαρέας ονομάζεται μία μικρή, βυζαντινή εκκλησία που χρονολογείται από τον 11ο αιώνα και η οποία βρίσκεται στο κέντρο της Αθήνας, στην οδό Ερμού, τον εμπορικότερο δρόμο του ιστορικού κέντρου της πόλης.

Η εκκλησία είναι αφιερωμένη στα Εισόδια της Θεοτόκου και ανήκει στο Πανεπιστήμιο Αθηνών, έτσι λοιπόν ονομάζεται «Ιερός Πανεπιστημιακός Ναός».
Σαρλ Λουσιέν Βοναπάρτης

Ο Σαρλ Λουσιέν Βοναπάρτης, ή Κάρολος Λουκιανός Ιούλιος Λαυρέντιος Βοναπάρτης ("Charles Lucien Jules Laurent Bonaparte", 24 Μαΐου 1803 – 29 Απριλίου 1857), ήταν Γάλλος βιολόγος και ορνιθολόγος. Πραγματοποίησε ταξίδια στην Ευρώπη και δημοσίευσε επιστημονικά έργα. Ο Λουσιέν και η σύζυγός του απέκτησαν δώδεκα παιδιά, μεταξύ των οποίων τον καρδινάλιο Λουκιανό-Λουδοβίκο Βοναπάρτη (Λουσιέν Λουί Ζοσέφ Ναπολεόν Μποναπάρτ).
Κάτω Πλάτρες

Οι Κάτω Πλάτρες (παλαιότερη ονομασία: Τορνάρηδες) είναι κοινότητα της επαρχίας Λεμεσού στην Κύπρο.
Hermès

Η Hermès είναι γαλλική εταιρία πώλησης ειδών πολυτελείας, ειδικευμένη στο δέρμα, στο μετάξι και το κασμίρι.

Ιδρύθηκε το 1836 από τον Τιερρύ Ερμές ως μια εταιρία κατασκευής σελών και άλλων ειδών ιππασίας. Η Έμιλυ-Maurice Hermès, η διάδοχος του Τιερρύ, στις αρχές του 20ου αιώνα επέκτεινε τις δραστηριότητες της εταιρείας και σε άλλους τομείς και σύντομα καταξιώθηκε στο χώρο. Σήμερα καταστήματά της λειτουργούν σε όλο τον κόσμο ενώ στη λίστα των πελατών της συμπεριλαμβάνονται διάσημες προσωπικότητες από τον χώρο του θεάματος.

Η έδρα της βρίσκεται στο Παρίσι, ενώ τα προϊόντα πωλούνται μέσω ενός δικτύου 250 καταστημάτων της Hermès σε όλο τον κόσμο.
Πραξιτέλης

Άγαλμα της [[Αφροδίτη της Κνίδου|Κνιδίας Αφροδίτης]] από τον Πραξιτέλη, στη [[γλυπτοθήκη του Μονάχου]]
μικρογραφία|472x472εσ
μικρογραφία|436x436εσ
μικρογραφία|461x461εσ
Ο Πραξιτέλης ήταν ένας από τους μεγαλύτερους γλύπτες της αρχαιότητας. Καταγόταν από την Αθήνα και ήταν ο γιος του Κηφισοδότου του Πρεσβυτέρου. Ήταν ο πιο διάσημος των αττικών γλυπτών του 4ου αιώνα π.Χ. και ο πρώτος που φιλοτέχνησε τη γυμνή θηλυκή μορφή σε φυσικό μέγεθος.

Ενώ δεν υπάρχουν πολλά έργα που να είναι αναμφίβολα του Πραξιτέλη, έχουν επιζήσει πολυάριθμα αντίγραφα των έργων του. Αρχαίοι Έλληνες και Ρωμαίοι συγγραφείς, όπως ο Πλίνιος ο Πρεσβύτερος, έγραψαν για τα έργα του. Υπάρχουν ακόμα νομίσματα που φέρουν τις σκιαγραφίες των διάφορων διάσημων αγαλμάτων του από την ίδια περίοδο. Μια υποτιθέμενη σχέση μεταξύ του Πραξιτέλη και του όμορφου μοντέλου του, της Θεσπίειας εταίρας Φρύνης, έχει εμπνεύσει μια σειρά έργων τέχνης που κυμαίνονται από τη ζωγραφική (Ζαν-Λεόν Ζερόμ) ως την κωμική όπερα (Καμίγ Σαιν-Σανς) και το θέατρο σκιών (Donnay). Μερικοί συγγραφείς έχουν υποστηρίξει ότι υπήρξαν δύο γλύπτες με το όνομα Πραξιτέλης. Ο ένας ήταν σύγχρονος του Φειδία, και άλλος ο πιο γνωστός εγγονός του. Αν και η επανάληψη του ίδιου ονόματος γενιά παρά γενιά είναι κοινή στην Ελλάδα, δεν υπάρχει κανένα συγκεκριμένο στοιχείο.
Σπύρος Λάτσης

Ο Σπύρος Λάτσης είναι Έλληνας τραπεζίτης, εφοπλιστής και μεγιστάνας της πετρελαιαγοράς. Ελέγχει έναν από τους μεγαλύτερους πολυεθνικούς ιδιωτικούς τραπεζικούς ομίλους στην Ελβετία (EFG Group). Είναι μεγαλομέτοχος των Ελληνικών Πετρελαίων, ενός εκ των κορυφαίων ομίλων στον τομέα της ενέργειας και των πετρελαιοειδών της ανατολικής Ευρώπης.
Μάρτιν Μπόρμαν

Ο Μάρτιν Μπόρμαν (, 17 Ιουνίου 1900 – 2 Μαΐου 1945) ήταν Γερμανός πολιτικός, επιφανές μέλος των Ναζί. Επικεφαλής της Καγκελαρίας ως εκπρόσωπος του κόμματος και ιδιαίτερος γραμματέας του Αδόλφου Χίτλερ, ο Μπόρμαν μέχρι το τέλος του Β΄ Παγκοσμίου Πολέμου είχε καταφέρει να αναδειχθεί ως ο ισχυρότερος άνδρας στο Ράιχ, ύστερα από τον ίδιο τον Χίτλερ, κυρίως μέσω του γάμου του με τη Γκέρντα Μπουχ, κόρη του Βάλτερ Μπουχ, τoυ πανίσχυρου αρχιδικαστή του Ναζιστικού Κόμματος.
Παγκόσμια τράπεζα σπόρων Σβάλμπαρντ

Η Παγκόσμια τράπεζα σπόρων Σβάλμπαρντ είναι μια από τις τράπεζες σπόρων που συμμετέχουν στο παγκόσμιο δίκτυο αποθήκευσης σπόρων το οποίο δημιουργήθηκε με τη Διεθνή Συνθήκη Γενετικών Πόρων Φυτών του 2004.

Βρίσκεται στο νησί Σπιτσβέργη του Νορβηγικού αρχιπελάγους Σβάλμπαρντ, το οποίο βρίσκεται αρκετά κοντά στον Βόρειο Πόλο, σε μια απόσταση 1120 χλμ.

Η λειτουργία της άρχισε στις αρχές του 2008 και στόχος της είναι να βοηθήσει στη συντήρηση της βιοποικιλότητας στον πλανήτη.

Η κατασκευή της κόστισε 8 εκ. δολάρια ΗΠΑ και χρηματοδοτήθηκε από τη Νορβηγική κυβέρνηση. Διοικείται μετά από τριμερή συμφωνία της Νορβηγικής κυβέρνησης, του διεθνούς οργανισμού Global Crop Diversity Trust και του Nordic Genetic Resource Center (Κέντρο Γενετικών Πόρων των Σκανδιναυικών χωρών).
Ντουσαμπέ

Η Ντουσαμπέ ή Δουσάμβη (στα τατζικικά: Душанбе, "Dushanbe", πρώην Ντιούσαμπε ή Σταλιναμπάντ), είναι πόλη του Τατζικιστάν και πρωτεύουσα της ασιατικής αυτής χώρας, με πληθυσμό 661.100 ανθρώπους (κατά την απογραφή του 2006). Βρίσκεται στη συμβολή των ποταμών Βαρζόμπ και Καφέρνιχον. Το όνομα προέρχεται από περσική λέξη για τη Δευτέρα (ду δυο + шанбе ημέρα, στην κυριολεξία «δεύτερη μέρα») και αναφέρεται στο γεγονός ότι ήταν χώρος της λαϊκής αγοράς κάθε Δευτέρα.
Ηράκλεια η Ποντική

Η Ηράκλεια η Ποντική ήταν αρχαία ελληνική πόλη της Παφλαγονίας, χτισμένη στις ακτές της Βιθυνίας στη Μικρά Ασία, στις εκβολές του ποταμού Λύκου. Αντιστοιχεί στη σημερινή πόλη Καραντενίζ Ερεγλί ("Karadeniz Ereğli") της Τουρκίας, το όνομα της οποίας είναι πιστή μεταγραφή του αρχαιοελληνικού ("Karadeniz": Μαύρη Θάλασσα, "Ereğli": Ηράκλεια).
Δημήτρης Ιτούδης

Ο Δημήτρης Ιτούδης (Τρίκαλα Ημαθίας, 8 Σεπτεμβρίου 1970), είναι Έλληνας προπονητής καλαθοσφαίρισης, στην ομάδα της ΤΣΣΚΑ Μόσχας. Αποτελεί τον μοναδικό Έλληνα προπονητή με δύο τίτλους Ευρωλίγκα.
Παλιρροιακό κύμα

Παλιρροιακό κύμα ονομάζεται το κύμα που δημιουργείται σε μεγάλη θαλάσσια κυρίως επιφάνεια από τις έλξεις Σελήνης και Ηλίου στην υδρόσφαιρα. Τα παλιρροιακά κύματα διαφέρουν ουσιωδώς από τα παραγόμενα από τους ανέμους κύματα.

Στα παραγόμενα από τον άνεμο θαλάσσια κύματα τα μόρια του ύδατος διαγράφουν κλειστές τροχιές μικρής σχετικά ακτίνας και η κίνησή τους ελαττώνεται γρήγορα από την επιφάνεια προς τον πυθμένα Αντίθετα στα παλιρροιακά κύματα παρατηρείται μεγάλο μήκος και η κίνηση των μορίων είναι οριζόντια που εκτείνεται σχεδόν εφ΄ όλου του βάθους του υγρού. Επίσης τα παλιρροιακά χαρακτηρίζονται και από την περιοδικότητά της φοράς τους που δεν υφίσταται στα προκαλούμενα από τους ανέμους.
Συνέπεια δε της περιστροφής της Γης το παλιρροιακό κύμα μετατοπίζεται στην επιφάνεια της θάλασσας πάντα κατά διεύθυνση Ανατολής - Δύσης.
Γεγονός που θα πρέπει να μη λησμονείται ειδικά από τους πλοιάρχους και αξιωματικούς των πλοίων που επιφορτίζονται την ασφαλή αγκυροβολία, ιδιαίτερα σε θαλάσσιες περιοχές με έντονα παλιρροιακά φαινόμενα, ή κατά τον παράπλου ακτών προσκείμενων σε τέτοια φαινόμενα. Από τέτοιο παλιρροιακό κύμα καταστράφηκε το αμερικανικό θωρηκτό "Τέννεσσης" στις 29 Αυγούστου του 1916.

Δεν θα πρέπει να συγχέεται το παλιρροιακό κύμα με το τσουνάμι που αφενός δεν παρουσιάζει περιοδικότητα και αφετέρου η αιτία δημιουργίας του είναι άλλη.
Χριστίνα Ωνάση

Η Χριστίνα Ωνάση (11 Δεκεμβρίου 1950 - 19 Νοεμβρίου 1988) ήταν Ελληνίδα μεγαλοεπιχειρηματίας, κόρη και μοναδική κληρονόμος του Αριστοτέλη Ωνάση.
Όσκαρ Καρμόνα

Ο Αντώνιος Όσκαρ ντα Φραγκόζο Καρμόνα ("António Óscar Fragoso Carmona", 24 Νοεμβρίου 1869 - 18 Απριλίου 1951), περισσότερο γνωστός ως Όσκαρ Καρμόνα, ήταν Πορτογάλος στρατιωτικός και από τους μακροβιότερους πραξικοπηματίες και δικτάτορες και προέδρους του κόσμου.

Γεννήθηκε στις 24 Νοεμβρίου 1869 και ακολούθησε το στρατιωτικό στάδιο όπου το 1922 έφθασε το βαθμό του στρατηγού. Το 1923 ανέλαβε Υπουργός των Στρατιωτικών και το 1926 συμμετείχε υπό τον στρατηγό ντα Κόστα στο στρατιωτικό κίνημα το οποίο και ανέτρεψε τον Πρόεδρο Μακάντο. Ως υπουργός των Εξωτερικών το ίδιο έτος καταφέρνει με αντικίνημα και ανατρέπει τον στρατηγό ντα Κόστα και εγκαθιστά στρατιωτική δικτατορία της οποίας και αναλαμβάνει αρχηγός. Το 1928 «εκλέχθηκε» Πρόεδρος της Δημοκρατίας όπου και προσέλαβε ως κύριο συνεργάτη του τον Σαλαζάρ με τη βοήθεια του οποίου αποκατέστησε τα οικονομικά, την εσωτερική τάξη εξασφαλίζοντας ταυρτόχρονα με κατάλληλη νομοθεσία την επανεκλογή του ως Προέδρου της Δημοκρατίας. Έτσι φέρεται να εκλέχθηκε Πρόεδρος για τα έτη 1928, 1933, 1935, 1942, μέχρι και το 1949 για μια ακόμη επταετία.

Από το 1947 έφερε τον τίτλο Στρατάρχης της Πορτογαλίας, ενώ από το 1949 επίσης τον τίτλο «τιμής ένεκεν» αντιστράτηγος του ισπανικού στρατού. Πέθανε στις 18 Απριλίου του 1951.
Άσκρα

Η Άσκρα ήταν μια όμορφη γυναίκα από την Βοιωτία με την οποία ο θεός των θαλασσών, ο Ποσειδώνας γέννησε τον Οίοκλο. Αυτός μαζί με τους Αλωάδες έκτισε στην μνήμη της την ομώνυμη πόλη και καθιέρωσε εκεί την λατρεία των Μουσών, στις οποίες αφιέρωσε τον Ελικώνα.
Εκεί έζησε ο Ησίοδος. Κατά τον Ησύχιο, Άσκρα ονόμαζαν την "άκαρπη δρύ".
Νικόλαος Διομήδης - Κυριακός

Ο Νικόλαος Διομήδης - Κυριακός (1842 - 16 Οκτωβρίου 1903) ήταν διαπρεπής Έλληνας νομικός.
Μαριάννα Λάτση

Η Μαριάννα Λάτση είναι Ελληνίδα μεγαλοεπιχειρηματίας.

Γεννήθηκε στην Αθήνα στις 29 Μαρτίου 1953 και είναι κόρη του Γιάννη Λάτση και της Εριέττας Τσουκαλά (1925-). Το καλοκαίρι του 1963, λίγα χρόνια μετά την γέννηση της, ο πατέρας της αγόρασε ένα μεταγωγικό πλοίο στο οποίο έδωσε το όνομα της, "Μαριάννα Λάτση". Σπούδασε στο Λονδίνο οικονομικά και ασχολήθηκε με τις επιχειρήσεις της οικογένειας. Είναι μέτοχος στην EFG Eurobank ενώ συμμετέχει ενεργά στις δραστηριότητες του ιδρύματος Λάτση. 

Τον Νοέμβριο του 1982, παντρεύτηκε τον δάσκαλο θαλάσσιου σκι από την Βουλιαγμένη, Γρηγόρη Κασιδόκωστα, μετέπειτα δήμαρχο Βουλιαγμένης, με τον οποίο απέκτησε ένα παιδί, τον Πάρη Κασιδόκωστα (1982). Ο πατέρας της εναντιώθηκε αμέσως με τον γάμο αυτό και μετά από πέντε χρόνια, το 1987, η Μαριάννα Λάτση κατέθεσε αίτηση διαζυγίου, η οποία εκδόθηκε μετά από μερικούς μήνες. Λίγο αργότερα, σύναψε σχέση με τον ηθοποιό Νίκο Κούρκουλο. Ο πατέρας της και πάλι, εναντιώθηκε στον γάμο αυτό, με αποτέλεσμα να παντρευτούν μόνο μετά τον θάνατο του πατέρα της, 2003. Μαζί του απέκτησε δύο παιδιά, την Εριέττα (1993) και τον Φίλιππο (1998).

Δώρισε στο ελληνικό δημόσιο δύο σύγχρονα Κέντρα Ημερήσιας Νοσηλείας για ογκολογικούς ασθενείς:
*Το Κέντρο Ημερήσιας Νοσηλείας «Νίκος Κούρκουλος» στην Αθήνα που αποτελείται από 6 ορόφους, ισόγειο και 3 υπόγεια, επιφάνειας 4.000 τ.μ., δυναμικότητα 46 κλινών και είναι αναπόσπαστο μέρος του Ογκολογικού Νοσοκομείου Αθηνών «Ο Άγιος Σάββας».
*Το Κέντρο Ημερήσιας Νοσηλείας «Νίκος Κούρκουλος» στη Θεσσαλονίκη επιφάνειας 1.800 τ.μ., που θα διαθέτει συνολικά 41 θέσεις για διενέργεια χημειοθεραπειών, ενώ παράλληλα θα είναι εξοπλισμένη με 5 ιατρεία και θα λειτουργεί ως μονάδα του Θεαγένειου Αντικαρκινικού Νοσοκομείου Θεσσαλονίκης.
Ομάρ Σαρίφ

Ο Ομάρ Σαρίφ (πραγματικό όνομα: "Μισέλ Ντεμίτρι Χαλούμπ", αραβικά : عمر الشريف‎, 10 Απριλίου 1932 - 10 Ιουλίου 2015) ήταν Αιγύπτιος ηθοποιός με Λιβανέζικη καταγωγή. Ξεκίνησε την καριέρα του στην ιδιαίτερη πατρίδα του την δεκαετία του 1950 αλλά είναι γνωστός για τις εμφανίσεις του σε αγγλικές και αμερικάνικες παραγωγές. Στις ταινίες του περιλαμβάνονται "Ο Λώρενς της Αραβίας" (1962), "Δόκτωρ Ζιβάγκο" (1965) και "Ένα Αστείο Κορίτσι" (1968). Είχε τιμηθεί με τρεις Χρυσές Σφαίρες και ένα βραβείο Σεζάρ. Είχε προταθεί για Βραβείο Όσκαρ. Είχε λάβει διάκριση από το Διεθνές Φεστιβάλ Κινηματογράφου της Βενετίας. 

Ο Σαρίφ, που μιλούσε άπταιστα αραβικά, αγγλικά, γαλλικά, ισπανικά και ιταλικά, συχνά συμμετείχε σε ταινίες υποδύομενος κάποιον τουρίστα. Η κυβέρνηση του Αιγύπτιου πρωθυπουργού Gamal Abdel Nasser τού επέβαλλε περιορισμούς και ο Σαρίφ οδηγήθηκε σε αυτο-εξορισμό στην Ευρώπη. Αυτό το γεγονός οδήγησε σε ένα φιλικό διαζύγιο από την σύζυγό του, την Αιγύπτια ηθοποιό Faten Hamama. Είχε ασπαστεί το ισλάμ προκειμένου να την παντρευτεί. Ήταν φανατικός του ιπποδρόμου και κάποτε κατετάγη μεταξύ των καλύτερων παικτών του ιπποδρόμου παγκοσμίως.
Ευρυσάκης

Στην ελληνική μυθολογία ο Ευρυσάκης ήταν γιος του Αίαντα και της Τέκμησσας, κόρης του βασιλιά Τελεύτα της Φρυγίας. Ο Ευρυσάκης πήρε το όνομά του από την ασπίδα («σάκον») του πατέρα του, που ήταν πολύ πλατιά ("ευρύς" + "σάκος").
Άντονι Χόπκινς

Ο Σερ Φίλιπ Άντονι Χόπκινς ("αγγλ. Sir Philip Anthony Hopkins", 31 Δεκεμβρίου 1937) είναι Ουαλός πολυβραβευμένος ηθοποιός της μεγάλης οθόνης και του θεάτρου. Είναι Αμερικανός πολίτης από τις 12 Απριλίου 2000. Για την ενσάρκωση του Χάνιμπαλ Λέκτερ στην ταινία "Η Σιωπή των Αμνών", ενός από τους διασημότερους “κακούς” της ιστορίας του κινηματογράφου, τιμήθηκε το 1991 με Βραβείο Όσκαρ Α' Ανδρικού Ρόλου. Στις πιο αξιομνημόνευτες ταινίες της φιλμογραφίας του ανήκουν οι εξής: "Το Λιοντάρι τον Χειμώνα" (1968), "Ο Άνθρωπος Ελέφαντας" (1980), "Δράκουλας" (1992), "Τα Απομεινάρια μιας Μέρας" (1993) και "Νίξον" (1996). Αποτελεί μέλος της Βρετανικής Ακαδημίας των Τεχνών Κινηματογράφου και Τηλεόρασης από το 2008.
Ζαριάρδης

Ο Ζαριάρδης είναι ένα από τα πρόσωπα με τα οποία η ελληνική μυθολογία συνδέεται με τις αρχαίες ασιατικές παραδόσεις και μύθους. Ο Ζαριάρδης ήταν γιος του Βήλου και της θεάς Αστάρτης. Αδελφός του ήταν ο Υστάσπης. Ο ίδιος ο Ζαριάρδης ήταν βασιλιάς της χώρας που βρισκόταν πάνω από τις «Κασπίες Πύλες» και έφθανε μέχρι την Ταναΐδα. Ο Ζαριάρδης ερωτεύθηκε την Οδάτι, τη θυγατέρα του Ομάρτη, και με τεχνάσματα κατάφερε να τον παντρευτεί παρά τις αντιρρήσεις του πατέρα της. Την ιστορία διηγείται ο Αθήναιος στους "Δειπνοσοφιστές" (ΙΓ΄ 575).
Ηδωνός

Στην ελληνική μυθολογία ο Ηδωνός ήταν γιος του θεού Άρη και της Καλλιρρόης, της θυγατέρας του ποτάμιου θεού Νέστου. Ο θεϊκός αυτός βλαστός, ο Ηδωνός, υπήρξε γενάρχης του αρχαίου λαού των Ηδωνών και έδωσε το όνομά του σε αυτούς.
Ηλάκατος

Στην ελληνική μυθολογία ο Ηλάκατος ήταν ένας Λάκωνας ερωμένος του Ηρακλή, σε ανάμνηση του οποίου οι Λακεδαιμόνιοι εόρταζαν μία ιδιαίτερη ομώνυμη εορτή, την Ηλακάτεια. Το όνομα αυτό δεν πρέπει να συγχέεται με το Ηλακαταίος ή Ηλακαταιεύς ή Ηλακατεύς, που ήταν απλώς μία επίκληση του θεού Δία στη Θεσσαλία, δηλαδή σε εντελώς άλλη περιοχή της Ελλάδας.
Ηλεκτρυώνη

Στην ελληνική μυθολογία η Ηλεκτρυώνη ήταν ηρωίδα της νήσου Ρόδου. Μυθολογείται ως θυγατέρα του θεού Ηλίου και της μυθικής γυναικείας μορφής Ρόδου. Η Ηλεκτρυώνη ή Αλεκτρώνα ταυτίζεται κατά μεγάλο μέρος με την προελληνική θεότητα του φωτός Ηλέκτρα, που λατρευόταν στη Σαμοθράκη και στη Ρόδο.
Χουσεΐν Ραούφ Μπέη

Ο Χουσεΐν Ραούφ Μπέη (1881 – 16 Ιουλίου 1964) ήταν Τούρκος ναυτικός και πολιτικός, γεννημένος στην Κωνσταντινούπολη.

Υπηρέτησε στο Οθωμανικό ναυτικό ως κυβερνήτης του καταδρομικού "Hamidiye" κατά τη διάρκεια των Βαλκανικών Πολέμων και έγινε ιδιαίτερα γνωστός ως ηρωική μορφή για τις τολμηρές αποστολές του. Στις 31 Οκτωβρίου, 1918, υπέγραψε την Ανακωχή του Μούδρου ως Υπουργός Ναυτικού, προκειμένου να βοηθήσει τις ομάδες των εθνικιστών να αναδιοργανωθούν. Όταν ξέσπασε ο τουρκικός πόλεμος για την ανεξαρτησία παραιτήθηκε από τη θέση του και πήγε στην Άγκυρα για να συνεργαστεί με τον Κεμάλ Ατατούρκ. Εκλέχτηκε μέλος της αντιπροσωπευτικής επιτροπής στο Συνέδριο του Ερζερούμ στις 23 Ιουλίου, 1919. 

Όταν τελείωσε ο πόλεμος της Ανεξαρτησίας έγινε ο πρώτος πρωθυπουργός της νεαράς δημοκρατίας στις 11 Αυγούστου 1922. Το 1924 έγινε ένας από τους ιδρυτές του πρώτου αντιπολιτευτικού κόμματος στην Τουρκία, του "Terakkiperver Cumhuriyet Fırkasi". Ωστόσο, ο Κεμάλ έκλεισε το κόμμα το 1925 και ο Ραούφ Μπέη οδηγήθηκε σε εξορία στην Ευρώπη για 10 περίπου χρόνια Αργότερα αποσύρθηκαν οι εναντίον του κατηγορίες και έγινε μέλος της Μεγάλης Τουρκικής Εθνοσυνέλευσης.
Ηγησάνδρα

Στην ελληνική μυθολογία η Ηγησάνδρα, όπως αναφέρεται από τον Φερεκύδη ("Σχόλια εις Ομήρου Οδύσσειαν", δ 22), ήταν θυγατέρα του Αμύκλα, ιδρυτή και βασιλιά της ομώνυμης πόλεως της Λακωνίας, και της Διομήδης, κόρης του Λαπίθη. Από τον πατέρα της, η Ηγησάνδρα ήταν εγγονή του Λακεδαίμονα και ανηψιά της Ευρυδίκης. Αδελφές της Ηγησάνδρας ήταν η Λαοδάμεια ή Λεάνειρα και η Δάφνη, ενώ αδελφοί της οι Κυνόρτας, Υάκινθος, Άργαλος και Άρπαγος.
Τζίμι Ρούνεϊ

Ο Τζίμι Ρούνεϊ ("James "Jimmy" Rooney" ) είναι παλαίμαχος Αυστραλός ποδοσφαιριστής. Αγωνιζόταν ως αριστερό χαφ και ήταν μέλος της Εθνικής Αυστραλίας στο Μουντιάλ του 1974 στη Δυτική Γερμανία.
Ηλεύς

Στην ελληνική μυθολογία ο Ηλεύς (Ηλέας) ήταν γιος του θεού Ποσειδώνα και βασιλιάς της πόλεως Ήλιδας, η οποία κατά μία εκδοχή πήρε το όνομά της από αυτόν. Διασώζεται και ο τύπος Βηλεύς του ονόματός του, που προέρχεται από το αρχαίο γράμμα δίγαμμα (Fηλεύς), καθώς το γράμμα αυτό προφερόταν ως «Β» στην τοπική διάλεκτο των Ηλείων.
Βαγγέλης Καζάν

Ο Βαγγέλης Καζάν, γεννημένος ως Βαγγέλης Καζαντζόγλου (Ναύπλιο 1936 – Αθήνα 10 Μαρτίου 2008) ήταν Έλληνας ηθοποιός.
Ηνιοπέας

Στην ελληνική μυθολογία ο Ηνιοπέας (Ηνιοπεύς) ήταν ένας από τους Τρώες κατά τον Τρωικό Πόλεμο. Αναφέρεται ως γιος του Θηβαίου. Ο Ηνιοπέας ("Ιλιάδα", ραψωδία Θ) ήταν ο ηνίοχος (οδηγός) στο άρμα του Έκτορα και τον σκότωσε ο Διομήδης χτυπώντας τον με το ακόντιό του. Μετά από αυτό, ο Έκτορας χρησιμοποίησε ως ηνίοχο στο άρμα του τον Αρχεπτόλεμο.
Ερνστ Κάλτενμπρουνερ

O "Dr. Jur." Ερνστ Κάλτενμπρουνερ ("Ernst Kaltenbrunner", 4 Οκτωβρίου 1903 - 16 Οκτωβρίου 1946) ήταν Αυστριακός νομικός και πολιτικός, αρχηγός των SS στη χώρα του. Έφτασε έως το βαθμό του αντιστρατήγου των SS (Obergruppenführer). Διετέλεσε επικεφαλής του πανίσχυρου Κεντρικού Γραφείου Ασφαλείας του Ράιχ (Reichssicherheitshauptamt - "RSHA") από το 1943 κι είχε κερδίσει την εμπιστοσύνη του Χίτλερ. Μετά την κατάρρευση του ναζιστικού καθεστώτος δικάστηκε στη Δίκη της Νυρεμβέργης και καταδικάστηκε σε θάνατο με απαγχονισμό.
Πανεπιστήμιο Λευκωσίας

Το Πανεπιστήμιο Λευκωσίας είναι ιδιωτικό πανεπιστήμιο ανώτερης και ανώτατης εκπαίδευσης στην Κύπρο. Ονομάζεται επίσης Intercollege of Nicosia και ιδρύθηκε το 1980. Ξεκίνησε την λειτουργία του στην Κύπρο ως ιδιωτικό πανεπιστήμιο τον Οκτώβριο του 2007, μετά από απόφαση του Υπουργικού Συμβουλίου. Παραρτήματα του Πανεπιστημίου Λευκωσίας υπάρχουν επίσης στη Λεμεσό και τη Λάρνακα.

Το Πανεπιστήμιο Λευκωσίας έχει πάνω από 12000 φοιτητές που προέρχονται από 70+ χώρες και σπουδάζουν στα Προπτυχιακά, Μεταπτυχιακά και Διδακτορικά προγράμματά του.

Το Πανεπιστήμιο Λευκωσίας στεγάζεται στην περιοχή της Μακεδονίτισσας. Είναι χωρισμένο σε τρία μέρη τα οποία επικοινωνούν μεταξύ τους, το "main building", το "millenium building" και το "europa building". Διαθέτει έξι αμφιθέατρα διαλέξεων και ένα μεγάλο υπαίθριο αμφιθέατρο, εργαστήριο με Η/Υ και για τεχνικούς Η/Υ, εργαστήρια αισθητικής, μαγειρικής και τεχνών, ενώ πλούσια είναι η βιβλιοθήκη του με χώρο μελέτης για τους φοιτητές.

Προσφέρει ποικίλα προγράμματα σπουδών. Στεγάζει διάφορους κλάδους όπως τους κλάδους παιδαγωγικών, νοσηλευτικής, μαγειρικής και άλλους. Η διδασκαλία γίνεται στα Αγγλικά. Ο μόνος κλάδος που διδάσκεται στα Ελληνικά είναι ο κλάδος των παιδαγωγικών. Το Πανεπιστήμιο Λευκωσίας προσφέρει επίσης και μεταπτυχιακά προγράμματα στην ψυχολογία, την κοινωνιολογία, τις διεθνείς σχέσεις, την εκπαίδευση, την ειδική εκπαίδευση και στη διοίκηση επιχειρήσεων.
Tractatus Logico-Philosophicus

Η Tractatus Logico-Philosophicus ("Λογικο-Φιλοσοφική Πραγματεία") αποτελεί το μοναδικό φιλοσοφικό έργο που δημοσίευσε ο Λούντβιχ Βιτγκενστάιν ενόσω ήταν εν ζωή. Σήμερα θεωρείται ένα από τα σημαντικότερα φιλοσοφικά κείμενα του 20ού αιώνα, εγκαινιάζοντας μία νέα κατεύθυνση στη φιλοσοφία που αφορούσε στην ανάλυση της γλώσσας. Γράφτηκε, κατά το μεγαλύτερο ποσοστό, την περίοδο του Α΄ Παγκοσμίου πολέμου και ενώ ο Βιτγκενστάιν υπηρετούσε στον Αυστροουγγρικό στρατό. Δημοσιεύτηκε αρχικά στη Γερμανία το 1921, με τον τίτλο "Logisch-Philosophische Abhandlung", στο περιοδικό "Annalen der Naturphilosophie". Ο μεταγενέστερος λατινικός τίτλος προτάθηκε από τον Τ.Ε. Μουρ παραπέμποντας συνειδητά στο έργο το Σπινόζα "Tractatus Theologico-Politicus". 

Αποτέλεσε πηγή έμπνευσης για τον Κύκλο τής Βιέννης καθώς και μία σημαντική επίδραση στη σχολή ανάλυσης του Κέμπριτζ στη δεκαετία του 1920 και του 1930. Ενέπνευσε το ρεύμα τού λογικού θετικισμού που με τη σειρά του υπήρξε ένα από τα πιο επιδραστικά φιλοσοφικά κινήματα του 20ού αιώνα. Μετά την ολοκλήρωσή του, ο Βιτγκενστάιν πίστευε πως είχε λύσει όλα τα παραδοσιακά προβλήματα της φιλοσοφίας, την οποία εγκατέλειψε για περίπου μία δεκαετία. Αργότερα, αναθεώρησε αρκετές από τις ιδέες που είχε καταγράψει στην "Tractatus". Έργο δύσκολο στην κατανόηση, χαρακτηρίζεται ως ένα πιο αινιγματικά φιλοσοφικά κείμενα που δημοσιεύτηκαν ποτέ, που ενέπνευσε εκτεταμένη βιβλιογραφία, χωρίς ωστόσο να υπάρχει μία γενική συμφωνία ως προς την ερμηνεία του.
Κόνιτσα

Η Κόνιτσα (ή Κόνιτα στα βλάχικα) είναι κωμόπολη του νομού Ιωαννίνων και έδρα του Δήμου Κόνιτσας της Ηπείρου 64 χιλιόμετρα βόρεια των Ιωαννίνων, κοντά στα αλβανικά σύνορα. Κείται αμφιθεατρικά στην πλαγιά του βουνού Τραπεζίτσα, της οροσειράς της Πίνδου, με θέα την πεδιάδα της Κόνιτσας όπου ο ποταμός Αώος συναντιέται με τον ποταμό Βοϊδομάτη και τον Σαραντάπορο. Ο κάμπος καλλιεργείται συστηματικά από ντόπιους αγρότες. Η Κόνιτσα είναι περιφερειακό κέντρο για πολλά μικρά χωριά της Πίνδου, ενώ διαθέτει αγορά, σχολεία και ένα κέντρο υγείας. Αποτελεί καλό σημείο αφετηρίας για τους τουρίστες που επιθυμούν να εξερευνήσουν τα βουνά της Πίνδου, ή που θέλουν να κάνουν δραστηριότητες βουνού. Άλλες περιοχές ενδιαφέροντος εκεί κοντά είναι: 

*τον Εθνικό Δρυμό Βίκου-Αώου, περιλαμβάνει και την εντυπωσιακή Χαράδρα του Βίκου και του Αώου - γνωστές και για την αξιόλογη χλωρίδα τους - και τα όρη της Τύμφης. 
*το όρος Σμόλικας (2.637 μέτρα υψόμετρο), με την δεύτερη υψηλότερη κορυφή στην Ελλάδα 
*τα ιαματικά λουτρά των Καβασίλων και του Αμαράντου
*τα χωριά των Ζαγορίων και του Πωγωνίου
*το κοντινότερο μεγάλο αστικό κέντρο είναι τα Ιωάννινα
Τζίμι Μακέι

Ο Τζίμι Μακέι ("James Birrell "Jimmy" Mackay") ήταν παλαίμαχος ποδοσφαιριστής και πρώην διεθνής με την Εθνική Αυστραλίας, με την οποία συμμετείχε στο Μουντιάλ του 1974, στη Δυτική Γερμανία. Γεννήθηκε στις 19 Δεκεμβρίου του 1943 και αγωνιζόταν στο χώρο του κέντρου. Ξεκίνησε την καριέρα του στη σκωτσέζικη Έρντρι πριν μεταναστεύσει στην Αυστραλία όπου έκανε καριέρα στις Κροατία Μελβούρνης, Χακόα και Σάουθ Μέλμπουρν. Με την Εθνική Αυστραλίας είχε απο το 1971 έως το 1975, 52 συμμετοχές και 5 τέρματα. Μάλιστα χάρη σε δικό του γκολ στους αγώνες μπαράζ με τη Νότια Κορέα, η Αυστραλία πήρε την πρόκριση για πρώτη φορά στην ιστορία της σε τελική φάση Μουντιάλ. Απεβίωσε στις 11 Δεκεμβρίου του 1998.
Χρήστος Μελίσσης

Ο Χρήστος Μελίσσης (Έδεσσα, 1 Δεκεμβρίου 1982) είναι Έλληνας διεθνής ποδοσφαιριστής, ο οποίος αγωνίζεται ως κεντρικός ή ακραίος αμυντικός.
Ημαθίωνας

Στην ελληνική μυθολογία με το όνομα Ημαθίωνας (Ημαθίων) είναι γνωστά τα ακόλουθα 4 πρόσωπα:

* Ο αναφερόμενος από τον Ησίοδο ("Θεογονία" 984) γιος του Τιθωνού και της θεάς Ηούς, αδελφός του Μέμνονα, βασιλιά των Αιθιόπων. Τον Ημαθίωνα τον σκότωσε ο Ηρακλής στον δρόμο του προς τον κήπο των Εσπερίδων, όπου είχε ως άθλο να αποκτήσει τα χρυσά τους μήλα. Ο Ημαθίων αυτός ήταν βασιλιάς της Βοιωτικής πόλεως Λύγκου, η οποία ονομαζόταν παλαιότερα «Πιερία». Ο Ημαθίων ήταν πατέρας του Αερόπου. Και τα δύο αυτά ονόματα εμφανίζονται στον κατάλογο των αρχαίων βασιλιάδων της Μακεδονίας, η οποία παλαιότερα ονομαζόταν «Ημαθία» από τον Ημαθίωνα αυτόν.
* Βασιλιάς της Σαμοθράκης, γιος της Πλειάδας Ηλέκτρας, αδελφός του Ιασίωνα, του Ηετίωνα και του Δαρδάνου. Ο Ημαθίων, όταν ο Δάρδανος έφυγε για την Τροία, απέμεινε μόνος βασιλιάς και καθόριζε αυτός τα Καβείρια Μυστήρια. Κατά τον Νόννο στα «Διονυσιακά» του, όταν πλέον ήταν γέρος ο Ημαθίων ακολούθησε τον θεό Διόνυσο στην εκστρατεία του στην Ινδία, συνοδευόμενος από στρατιώτες όμοιους με Γίγαντες.
* Θεοσεβής και δίκαιος γέροντας, που είναι γνωστός από την παρουσία του στους γάμους του Κηφέα. Εκεί, όταν ο Φινέας έκανε την επίθεσή του για να αρπάξει τη νύφη (την Ανδρομέδα), ο Ημαθίωνας, παρότι ήταν οπλισμένος και ο ίδιος, προσπάθησε με λόγους παραινετικούς να σταματήσει τους απαγωγείς, αλλά ο Χρόμις του έκοψε το κεφάλι.
* Τρώας πρίγκηπας, πατέρας του Ατυμνίου από τη Ναϊάδα Πηγασίδα, κόρη του Γρανικού.
Σεροτονίνη

thumb|right|Σεροτονίνη
Η σεροτονίνη είναι η αρωματική οργανική ένωση 5-υδροξυ-αμινοαιθυλο-ινδόλιο. Αποτελεί τη βιογενή αμίνη του αμινοξέος 5-υδροξυ-τρυπτοφάνη και είναι ένα από τα πιο σημαντικά ινδολικά παράγωγα που υπάρχουν στη φύση.

Είναι ένας νευροδιαβιβαστής εγκεφάλου. Ακόμη, εντοπίζεται στο έντερο αλλά και στα αιμοπετάλια των οργανισμών, και εμφανίζει ορμονική δράση. Στον ανθρώπινο οργανισμό δρα ως ισχυρός αγγειοδιασταλτικός παράγοντας και ενισχύει τη φυσιολογική λειτουργία του εγκεφάλου. Όταν αυτή συσσωρευθεί σε μεγάλες ποσότητες στον οργανισμό, προκαλεί έντονη νευρικότητα και τελικα σχιζοφρένεια. Χαμηλά επίπεδα της σεροτονίνης εμπλέκονται στην εμφάνιση κατάθλιψης. Τα φάρμακα που επιλεκτικά αναστέλλουν την επαναπρόσληψη της σεροτονίνης αυξάνουν τα επίπεδα της ελεύθερης σεροτονίνης, θεραπεύοντας έτσι την κατάθλιψη. Η σεροτονίνη είναι η χημική ουσία που ηρεμεί το σώμα μας. Σημαντικές ποσότητες σεροτονίνης ανευρίσκονται στο ανώτερο εγκεφαλικό στέλεχος και ιδιαίτερα στη γέφυρα και τον προμήκη μυελό.

Η σεροτονίνη ανήκει στην οικογένεια των μονοαμινών, και συγκεκριμένα των ινδολαμινών. Χημικές ενώσεις που επηρεάζουν τα επίπεδα σεροτονίνης στον οργανισμό είναι το LSD, το οποίο προκαλεί παραισθήσεις, οι εκλεκτικοί αναστολείς επαναπρόσληψης της σεροτονίνης, και η 3,4-μεθυλενοδιοξυμεθαμφεταμίνη (MDMA), το συνθετικό ναρκωτικό γνωστό ως "ecstasy". Αύξηση της σεροτονίνης στον οργανισμό μπορεί να προκληθεί και μετά από λήψη βουφοτενίνης (από μανιτάρια), ένωσης που αναστέλλει τη δράση των ενζύμων που αποικοδομούν τη σεροτονίνη.
Μπίλι Χόλιντεϊ

Η Ελεονόρα Φάγκαν (αγγλικά: "Eleanora Fagan", 7 Απριλίου 1915 - 17 Ιουλίου 1959), περισσότερη γνώστη ως Μπίλι Χόλιντεϊ ("Billie Holiday"), ήταν διακεκριμένη Αμερικανίδα τραγουδίστρια και τραγουδοποιός της τζαζ. Περισσότερο γνωστή για τις ερμηνείες της σε συνθέσεις άλλων μουσικών και τις φωνητικές ικανότητές της, η ίδια έγραψε περιορισμένο αριθμό τραγουδιών, ορισμένα από τα οποία συγκαταλέγονται στα κλασικά του τζαζ ρεπερτορίου, όπως τα "Lady Sings the Blues" και "God Bless the Child". Χαρακτηρίζεται συχνά ως η επιφανέστερη τραγουδίστρια στην ιστορία της τζαζ, λαμβάνοντας υπόψη και την επίδραση που άσκησε σε μεταγενέστερους καλλιτέχνες. Ερμήνευσε επίσης τραγούδια του μπλουζ ρεπερτορίου. Θεωρείται πως οι εγκάρδιες ερμηνείες της βρίσκονται στον αντίποδα των περισσότερο χαρούμενων αυτοσχεδιασμών της Έλα Φιτζέραλντ.
Μωυσής Ζαχούτ

Ο Μωυσής Ζαχούτ (1625-1697) υπήρξε σπουδαίος Αρχιρραβίνος και Ελληνιστής. Γεννήθηκε στο Άμστερνταμ και ανήκε στους Σεφαρδίτες Εβραίους. Υπήρξε διάσημος στο χριστιανικό κόσμο για τις συγκριτικές του μελέτες επί της αστρονομίας και της "Καμπάλας" που γνώριζε σε βάθος και μελετούσε συνεχώς.

Μετέφρασε από την αρχαία ελληνική τα "Ηθικά Νικομάχεια" του Αριστοτέλη, βιβλίο από τα προσφιλέστερα του κάθε Εβραίου ερευνητή - σοφού. Αργότερα σε μια μελέτη του που δημοσίευσε στη λατινική με τον τίτλο "Φως" αποπειράθηκε να συνδυάσει την ηθική του Ταλμούδ με εκείνη της πλατωνικής φιλοσοφίας.

Ο Μωυσής Ζαχούτ φέρεται να είχε επισκεφθεί τον ελλαδικό χώρο επί Τουρκοκρατίας το 1672 όπου και για την επίσκεψή του αυτή έγραψε ειδικό φυλλάδιο. Το χειρόγραφο αυτό περιήλθε αργότερα στη κατοχή των Τσάρων της Ρωσίας όπου και φυλάσσεται σήμερα στη βιβλιοθήκη της Αγίας Πετρούπολης

Ζαχούτ
Ζαχούτ
Θανατοφάγοι

Στον φανταστικό κόσμο της σειράς "Χάρι Πότερ", οι Θανατοφάγοι (αγγλικά: Death Eaters) είναι ομάδα μάγων και μαγισσών, καθοδηγούμενη από τον σκοτεινό μάγο λόρδο Βόλντεμορτ, τον κύριο ανταγωνιστή της σειράς. Οι Θανατοφάγοι επιδιώκουν την κάθαρση της κοινωνίας των μάγων, με την εξάλειψη των γόνων μαγκλ (για τους θανατοφάγους:λασποαίματοι) -δηλαδή των μη καθαρόαιμων μάγων. Επίσης, προσπαθούν να δημιουργήσουν ένα νέο Τάγμα μέσω του Υπουργείου Μαγείας και να προκαλέσουν φόβο ανάμεσα στην κοινωνία των μάγων, τρομάζοντας και σκοτώνοντας σημαντικούς υπαλλήλους του Υπουργείου και τους εχθρούς τους, κυρίως τα μέλη του Τάγματος του Φοίνικα.

Οι Θανατοφάγοι αναγνωρίζονται μεταξύ τους από το σκοτεινό σήμα στον πήχη του αριστερού τους χεριού, ένα σήμα που δημιουργήθηκε από τον λόρδο Βόλντεμορτ για να μπορεί να καλεί κοντά του άμεσα τους οπαδούς του. Η τυπική στολή τους περιλαμβάνει μαύρο, μακρύ μανδύα και μάσκα, όπως φαινόταν στην κινηματογραφική έκδοση του Κυπέλλου της Φωτιάς (μάσκα που απεικονίζει ένα κρανίο και μαύρους μανδύες με ψηλά μυτερά καπέλα) και στο Τάγμα του Φοίνικα (μεταλλικές μάσκες και πιο περίτεχνους μώβ μανδύες).Οι πιο γνωστοί θανατοφάγοι είναι ο πατέρας του Ντράκο,Λούσιους Μάλφοι και η πιστή ακόλουθος του Βόλντεμορτ, Μπέλλατριξ Λεστρέιντζ.
Internet Explorer 8

Ο Windows Internet Explorer 8 (συντομογραφία IE8) είναι μία έκδοση του προγράμματος περιήγησης στο διαδίκτυο Internet Explorer της Microsoft. Η έκδοση Beta 1 κυκλοφόρησε στο ευρύ κοινό στις 5 Μαρτίου του 2008, ενώ η δεύτερη δοκιμαστική έκδοση κυκλοφόρησε τον Αύγουστο. Η τελική έκδοση του προγράμματος κυκλοφόρησε στις 19 Μαρτίου του 2009.

Η υποστήριξη στην ασφάλεια, την ευκολία στη χρήση και τις βελτιώσεις στα RSS, CSS και Ajax είναι η πρώτη προτεραιότητα της Microsoft για τον IE8, μαζί με βελτιωμένη υποστήριξη για πρότυπα διαδικτύου. Ως αποτέλεσμα της καλύτερης συμβατότητας με τα πρότυπα διαδικτύου, ο IE8 θα διορθώνει προβλήματα συμβατότητας που είχε ο IE7 σε ιστοσελίδες με δομή που δεν υποστήριζε. Για να μειωθούν άλλα θέματα συμβατότητας, ο IE8 επιτρέπει στους σχεδιαστές ιστοσελίδων να απενεργοποιήσουν ορισμένα χαρακτηριστικά που δημιουργούν πρόβλημα. Όταν ένα ειδικό μεταστοιχείο ή το αντίστοιχο στοιχείο HTTP περιλαμβάνεται σε μία ιστοσελίδα, ο IE8 θα συμπεριφέρεται ακριβώς όπως και ο IE7. Οι χρήστες μπορούν να κάνουν εναλλαγή μεταξύ των δύο αυτών λειτουργιών κάνοντας κλικ στο κουμπί «Emulate IE7» στο παράθυρο του Internet Explorer.
Μαυσωλείο

μικρογραφία|Μαυσωλείο
Το µαυσωλείο είναι ταφικό μνημείο με μορφή κτιρίου, εντός του οποίου βρίσκονται τάφοι επιφανών ανθρώπων. Το μαυσωλείο είτε θεωρείται τάφος είτε πως περιέχει τάφο ή τάφους. Τα μαυσωλεία συνήθως λαμβάνουν τη μορφή αρχαίων ναών ή σύγχρονων χριστιανικών. Ένα χριστιανικό μαυσωλείο μπορεί να περιέχει παρεκκλήσι, ενώ ένα μουσουλμανικό μαυσωλείο μοιάζει με τζαμί.

Το µαυσωλείο της Αλικαρνασσού, ένα από τα επτά θαύματα του κόσμου, είναι αυτό από το οποίο προήλθε η ονομασία των μαυσωλείων καθώς φιλοξενούσε τη σωρό του Μαύσωλου, σατράπη της Καρίας. Ένα από τα πιο εντυπωσιακά μαυσωλεία της νεότερης - σύγχρονης εποχής είναι το Ταζ Μαχάλ.

Στην σύγχρονη Ελλάδα σπουδαία μαυσωλεία υπάρχουν στο Α' Νεκροταφείο Αθηνών όπως του Γ. Αβέρωφ, του Α. Συγγρού, των Πεσμαζόγλου, του Δ. Αιγινήτη και πολλά άλλα. Το πλέον όμως λιτό μαυσωλείο σε μορφή ανοικτού χριστιανικού ναού με ημιθόλιο είναι το Μαυσωλείο του Τατοΐου όπου βρίσκονται οι τάφοι των Βασιλέων Κωνσταντίνου Α', της Σοφίας και της Όλγας. Επίσης ένα αξιόλογο μαυσωλείο βρίσκεται στη Ζάκυνθο.Μέσα σε ειδικά διαμορφωμένο χώρο, στο Μουσείο Σολωμού-Επιφανών Ζακυνθίων,βρίσκονται δύο μαρμάρινοι τάφοι, όπου φυλάσσονται τα οστά των μεγάλων ποιητών Διονυσίου Σολωμού και Ανδρέα Κάλβου,
Ελληνικό βασίλειο της Βακτριανής

Το Ελληνικό βασίλειο της Βακτριανής ιδρύθηκε το 250 π.Χ. από τον Έλληνα σατράπη της Βακτριανής Διόδοτο Α' το Σωτήρα, ο οποίος αποσχίστηκε από τους Σελευκιδείς. Αποτέλεσε -μαζί με το μετέπειτα Ινδοελληνικό βασίλειο- το ανατολικότερο άκρο του ελληνιστικού κόσμου, καλύπτοντας μία περιοχή μεταξύ της Βακτριανής και της Σογδιανής της κεντρικής Ασίας -σύγχρονο βόρειο Αφγανιστάν- από το 250 π.Χ. έως το 125 π.Χ. Η επέκταση του Ελληνοβακτριανού βασιλείου στη βόρεια Ινδία από το 180 π.Χ. εγκαθίδρυσε το Ινδοελληνικό βασίλειο που άντεξε μέχρι το 10 μ.Χ., και ήταν το κέντρο του Ελληνοβουδισμού.

Το βασίλειο επί δύο περίπου αιώνες ανέπτυξε εμπόριο με την Ινδία και την Κίνα και απλώθηκε στην κοιλάδα του Γάγγη. Στην Κίνα δε, οι κάτοικοι ήταν γνωστοί ως Νταγιουάν. Στο τέλος το βόρειο μέρος του καταλύθηκε από σκυθικές φυλές.
Ρέι Ρίτσαρντς

Ο Ρέι Ρίτσαρντς είναι παλαίμαχος ποδοσφαιριστής και πρώην διεθνής με την Εθνική Αυστραλίας, με την οποία συμμετείχε στο Μουντιάλ του 1974 που διεξήχθη στην Δυτική Γερμανία.Γεννήθηκε στις 18 Μαΐου του 1946 στην Αγγλία. Σε νεαρή ηλικία μετανάστευσε στην Αυστραλία όπου αγωνίστηκε ως μέσος σε αρκετές ομάδες από το 1963 μέχρι το 1979 όταν και αποσύρθηκε,με κυριότερες την Κροατία Σίδνεϊ, την Μαρκόνι Στάλιονς (της οποίας υπήρξε και παίκτης-προπονητής) και την ΑΠΙΑ. Με την Εθνική Αυστραλίας αγωνίστηκε 60 φορές το διάστημα 1967-1975 πετυχαίνοντας 10 τέρματα. Είναι μάλιστα ο πρώτος Αυστραλός ποδοσφαιριστής που έχει αποβληθεί σε αγώνα Μουντιάλ το 1974 εναντίον της Χιλής.
Έντγκαρ Τζόνσον Γκούντσπιντ

Ο Έντγκαρ Τζόνσον Γκούντσπιντ (Edgar Johnson Goodspeed) (1871, Κουίνσι, Ιλινόις, – 1962, Λος Άντζελες) ήταν λόγιος της ελληνικής γλώσσας και της Καινής Διαθήκης. Ως θεολόγος, ανήκε στον φιλελεύθερο χώρο. Πήρε πτυχίο από το Denison University (όπου επίσης έλαβε διδακτορικό στη θεολογία το 1928) και από το University of Chicago (Ph.D. 1898), όπου και δίδαξε κλασικές γλώσσες και Καινή Διαθήκη (στο τμήμα της Καινής Διαθήκης ήταν και υφηγητής) από το 1929 έως τη συνταξιοδότησή του το 1937. Ο Γκούντσπιντ εμπλούτισε με τις έρευνές του την πανεπιστημιακή συλλογή χειρογράφων της Καινής Διαθήκης, και σήμερα η συλλογή φέρει το όνομα του Γκούντσπιντ προς τιμήν του. Μετά τη συνταξιοδότησή του συνέχισε να δίνει διαλέξεις στο University of California.
Ο Γκούντσπιντ έγινε ευρέως γνωστός μεταφράζοντας την Καινή Διαθήκη ("The New Testament: an American Translation", 1923). Το έργο του ενώθηκε με τη μετάφραση της Παλαιάς Διαθήκης από τον Τζ. M. Πάουις-Σμιθ και την ομάδα του, και έτσι το 1935 κυκλοφόρησε ολόκληρη η Αγία Γραφή υπό τον τίτλο "The Bible: An American Translation." Επιπλέον, επί δεκαπέντε έτη συμμετείχε μαζί με οχτώ άλλους λογίους στην εκπόνηση της βιβλικής μετάφρασης "Revised Standard Version" (Αναθεωρημένη Στερεότυπη Μετάφραση), η οποία κυκλοφόρησε το 1946.

Ο Έντγκαρ Γκούντσπιντ πέθανε το 1962 και κηδεύτηκε στο Forest Lawn Memorial Park Cemetery στο Γκλέντέιλ της Καλιφόρνια.

Στην εργογραφία του Γκούντσπιντ περιλαμβάνονται περισσότερα από 60 επιστημονικά βιβλία, εκ των οποίων τα πιο γνωστά είναι το "An Introduction to the New Testament" (Εισαγωγή στην Καινή Διαθήκη) (1937), το "A History of Early Christian Literature" (Ιστορία της πρωτοχριστιανικής γραμματείας) (1942) και το "A Life of Jesus" (Η ζωή του Ιησού) (1950).

Άλλα έργα του είναι:
* "The Story of the Bible" (Η ιστορία της Βίβλου).
* "The Story of the Apocrypha" (Η ιστορία των απόκρυφων).
* "How to Read the Bible" (Πώς να διαβάζετε τη Βίβλο) 1946.
* "The Twelve, The Story of Christ's Apostles" (Οι δώδεκα: η ιστορία των αποστόλων του Χριστού).
* "Strange New Gospels" (Παράξενα νέα ευαγγέλια) 1931.
* "How Came the Bible?" (Πώς έφτασε η Βίβλος σε εμάς;), Abingdon–Cokesbury Press, c1940. 
* "Problems of New Testament Translation" (Προβλήματα στη μετάφραση της Καινής Διαθήκης), 1945. 
* "The Life of Jesus for Young People" (Η ζωή του Ιησού για τη νεολαία).
* "Modern Apocrypha" (Σύγχρονα απόκρυφα), The Beacon Press, 1956.
Κωνσταντίνος Μαυρομιχάλης

Ο Κωνσταντίνος Μαυρομιχάλης (1797-1831) ήταν Έλληνας αγωνιστής του 1821 και πολιτικός του νεοσύστατου Ελληνικού κράτους. Ήταν ένας από τους δολοφόνους του Ιωάννη Καποδίστρια.
Φελίπε Κολόμπο

Ο Φελίπε Κολόμπο Εγκία ("Felipe Colombo Eguía", 8 Ιανουαρίου 1983) είναι Μεξικανός ηθοποιός και τραγουδιστής, με καταγωγή από την Αργεντινή. Έγινε γνωστός από την νεανική τηλεοπτική σειρά 'Τσικιτίτας'.
Νεμέα

H Νεμέα, (παλαιότερη ονομασία Άγιος Γεωργιος) βρίσκεται 41 χιλιόμετρα νοτιοδυτικά της Κορίνθου, κοντά στο όρος Προφήτης Ηλίας, σε υψόμετρο 312 μέτρων. Έχει πληθυσμό 3.853 κατοίκων (απογραφή 2011).

Η ευρύτερη περιοχή της Νεμέας αποτελεί την μεγαλύτερη αμπελουργική ζώνη της Ελλάδας στην οποία παράγονται τα ονομαστά κρασιά Ονομασίας Προέλευσης Ανωτέρας Ποιότητας ("Ο.Π.Α.Π.") Νεμέα. Η περιοχή είναι ονομαστή για το κρασί της από τα αρχαία χρόνια, όταν ονομαζόταν Φλιάσιον Πεδίον εξαιτίας της πόλης της αρχαίας Φλειούντας.
Αλκίππη

Με το όνομα Αλκίππη ήταν γνωστές έξι γυναίκες της ελληνικής μυθολογίας.

# Κόρη του Άρη και της Αγλαύρου , εγγονή του βασιλιά της Αθήνας Κέκροπα και του Ακταίου.
# Μία από τις Αλκυονίδες, κόρη του γίγαντα Αλκυωνέος. Όταν πέθανε ο πατέρας της μαζί με τις αδελφές της από τη στεναχώρια τους έπεσαν στη θάλασσα και πνίγηκαν.
# Σύζυγος του Μητίωνος, της οποίας γιος ήταν ο Ευπαλάμος.
# Σύζυγος του Ευήνου, κόρη του Οινόμαου και μητέρα της Μάρπησσας
# Μία από τις γυναίκες που συνόδευαν την Ωραία Ελένη
# Αμαζόνα που πέθανε προσπαθώντας να εμποδίσει τον Ηρακλή να πάρει την ζώνη της αμαζόνας βασίλισσας Ιππολύτης. Το όνομά της σημαίνει "ισχυρό θηλυκό άλογο".
Γεώργιος Μαυρομιχάλης

Ο Γεώργιος Μαυρομιχάλης (1800 - 22 Οκτωβρίου 1831) ήταν Έλληνας Φιλικός, αγωνιστής του 1821 και ένας από τους δολοφόνους του Ιωάννη Καποδίστρια.
Αλέξανδρος Β΄ Ζαβίνας

Ο Αλέξανδρος Β΄ Ζαβίνας ήταν ηγεμόνας της Αυτοκρατορίας των Σελευκιδών κατά την ελληνιστική περίοδο. Επρόκειτο στην πραγματικότητα για έναν διεκδικητή του θρόνου, πιθανώς μη βασιλικής καταγωγής, ο οποίος αναδείχτηκε μετά την περίοδο χάους που ακολούθησε την κατάληψη της Μεσοποταμίας από τους Πάρθους. Για να δικαιολογήσει τη νομιμότητα του στο θρόνο, ο Αλέξανδρος υποστήριξε πως ήταν γιος ή υιοθετημένος γιος του Αλεξάνδρου Α΄ Βάλα, γεγονός που δεν έχει σήμερα αποδειχτεί. Το προσωνύμιο Ζαβίνας σημαίνει "αυτός που αγοράστηκε". Για άγνωστους λόγους ο Αλέξανδρος είναι ο μοναδικός από τους τελευταίους Σελευκίδες που δεν χρησιμοποίησε επίθετα στα νομίσματα που εξέδωσε.
Ο Αλέξανδρος Β΄ Ζαβίνας υπήρξε πιόνι του φαραώ της πτολεμαϊκής Αιγύπτου, Πτολεμαίου Η' Φύσκωνος, ο οποίος και τον προώθησε για να αποσπάσει το θρόνο της Συρίας από το Δημήτριο Β' Νικάτορα, με τον οποίο είχε πολιτικές και στρατιωτικές διαμάχες. Συγκεκριμένα ο τελευταίος υποστήριξε την επανάσταση που υποκίνησε στην Αίγυπτο η πεθερά του Δημητρίου Β΄ και αδερφή του Πτολεμαίου Η΄, Κλεοπάτρα Β', στα πλαίσια των πολύπλοκων δυναστικών ταραχών των ύστερων χρόνων της ελληνιστικής περιόδου.
Ο Αλέξανδρος Β΄ Ζαβίνας κατάφερε να νικήσει τελικά το Δημήτριο Β' και έκτοτε κυβέρνησε περιοχές της Συρίας, κατά την περίοδο 128 π.Χ. – 123 π.Χ. Σύντομα όμως η υποστήριξη της Αιγύπτου έπαψε να υφίσταται και με τη σειρά του, ο Αλέξανδρος Β΄ ηττήθηκε από το γιο του Δημητρίου Β΄, τον Αντίοχο Η' Γρυπό. Απελπισμένος ο Αλέξανδρος σύλησε του ναούς της πρωτεύουσας των Σελευκιδών, της Αντιόχειας. Μια αφήγηση αναφέρει πως καθώς έλιωνε ένα άγαλμα της θεότητας Νίκης που κρατούσε στο χέρι του ένα μεγαλύτερο άγαλμα του Δία, ο Αλέξανδρος είπε: " “Ο Δίας μου έδωσε τη Νίκη”". Εξαγριωμένοι από την ιεροσυλία οι κάτοικοι της Αντιόχειας εξεδίωξαν το Ζαβίνα από την πόλη, ο οποίος τελικά αιχμαλωτίστηκε και εκτελέστηκε το 123 π.Χ.
Αλφρέντ Πελλάν

220px|right|thumb|Αλφρέντ Πελλάν, "Άνθιση" (περί το 1950). Ελαιογραφία σε καμβά, 180 εκ. x 146 εκ. Εθνική Πινακοθήκη του Καναδά, Οττάβα, Καναδάς.
Ο Αλφρέντ Πελλάν (Alfred Pellan: Πόλη του Κεμπέκ, 16 Μαΐου 1906 – Λαβάλ, Κεμπέκ, 31 Οκτωβρίου 1988) ήταν γαλλοκαναδός ζωγράφος, εικονογράφος βιβλίων, σκηνογράφος και σχεδιαστής θεατρικών κουστουμιών.
Κυριακούλης Μαυρομιχάλης

:"Για τον πρωθυπουργό της Ελλάδας δείτε το Κυριακούλης Π. Μαυρομιχάλης"

Ο Κυριακούλης Μαυρομιχάλης (1765 - 1822) ήταν οπλαρχηγός που συμμετείχε στον Απελευθερωτικό Αγώνα του 1821. Γεννήθηκε στην Μάνη (Λιμένι Λακωνίας) και ήταν γιος του Πιέρρου Μαυρομιχάλη και νεώτερος αδελφός του Πετρόμπεη Μαυρομιχάλη. Διακρίθηκε για την φιλοπατρία και την ανδρεία του.
Ηλίας Κατσάκος Μαυρομιχάλης

Ο Ηλίας Κατσάκος Μαυρομιχάλης (Μάνη, 1800 - Μόναχο, 8 Νοεμβρίου 1836) ήταν αγωνιστής του 1821 και στρατιωτικός του νεοσύστατου Ελληνικού κράτους.
Μιχαήλ Κύρκος

Ο Μιχαήλ Κύρκος (1893-1967) ήταν δημοσιογράφος και πολιτικός. Γεννήθηκε στο Σαμάκοβο της Ανατολικής Θράκης. Πρωταγωνίστησε στην ίδρυση της ΕΔΑ, το 1951, από την οποία όμως αποχώρησε λίγους μήνες αργότερα (συνεργάστηκε εκ νέου με την "ΕΔΑ" από το 1958 μέχρι την επιβολή της δικτατορίας). 

Έκλέχτηκε βουλευτής με το Κόμμα Φιλελευθέρων (1923, 1926 "Κόμμα Ενώσεως Φιλελευθέρων"), το Προοδευτικό Κόμμα του Γεωργίου Καφαντάρη (1933), το Λαϊκό Κόμμα (1935) και την ΕΔΑ (1951, (1958), (1963). Ανέλαβε Υπουργός Υγιεινής, Προνοίας και Αντιλήψεως (1926-1928) στις κυβερνήσεις Αλέξανδρου Ζαΐμη και Γενικός Διοικητής Κρήτης.

Εξέδωσε πολλές εβδομαδιαίες εφημερίδες σε Αθήνα και Θεσσαλονίκη. Εκτοπίστηκε κατά το διάστημα 1938-1940 και φυλακίστηκε για ένα διάστημα μεταξύ 1949 και 1950. Παρόλο που διαφωνούσε πλήρως με τη 5η Ολομέλεια του ΚΚΕ, στην οποία διακηρύχθηκε το δικαίωμα του αυτοπροσδιορισμού των Μακεδόνων, δεν την καταδίκασε.

Υπήρξε ηγετικό στέλεχος του ΕΑΜ και ανέλαβε διευθυντής σύνταξης της εφημερίδας "Ελεύθερη Ελλάδα", του επίσημου οργάνου του ΕΑΜ.

Ο Κύρκος και ο Λ. Καραμαούνας ήταν οι δύο βουλευτές που καταψήφισαν την πρόταση μομφής στις 22 Αυγούστου 1952 κατά του ασθενούντος πρωθυπουργού Ν. Πλαστήρα, παρόλο που είχαν εκλεγεί με την "ΕΔΑ" (βέβαια είχαν αποχωρήσει απ' αυτήν), αποτρέποντας έτσι την πτώση της κυβέρνησης και προκαλώντας την οργή του τότε Αμερικανού πρέσβη στην Αθήνα Τζων Πιούριφοϋ. Χαρακτηριστική είναι η δήλωση του τελευταίου: "Διά τους Αμερικανούς οι δύο αυτοί βουλευταί εξακολουθούν να είναι κομμουνισταί. Η λεοπάρδαλις όσο κι αν παρέλθει ο χρόνος, ουδέποτε αποβάλλει τα στίγματά της", μια δήλωση που ευθυγραμμιζόταν πλήρως με το επιχείρημα της αντιπολίτευσης περί "εθνικόφρονος" πλειοψηφίας.

Επίσης, ο Κύρκος ψήφισε κατά της ένταξης της Ελλάδας στο ΝΑΤΟ, όπως άλλωστε και οι υπόλοιποι βουλευτές της "ΕΔΑ".

Είχε τρεις γιους, το δικηγόρο Τάκη, το δημοσιογράφο και επί χρόνια διευθυντή σύνταξης του πολιτικού περιοδικού Πολιτικά Θέματα, τον Κώστα και τον ιστορικό ηγέτη της Αριστεράς Λεωνίδα Κύρκο.
Ζαν-Πωλ Ριοπέλ

Ο Ζαν-Πωλ Ριοπέλ ("Jean-Paul Riopelle", Μόντρεαλ, 7 Οκτωβρίου 1923 – Μονμανύ, Κεμπέκ, 12 Μαρτίου 2002) ήταν Καναδός υπερρεαλιστής ζωγράφος, χαράκτης και γλύπτης.
Δημήτρης Μαυρομιχάλης

Ο Δημήτρης Μαυρομιχάλης (1809 - 1882) ήταν πολιτικός και στρατιωτικός.

Γεννήθηκε στη Μάνη και ήταν ο πέμπτος και τελευταίος γιος του Πετρόμπεη Μαυρομιχάλη. Έζησε για πολλά χρόνια στο Παρίσι και ακολούθησε στρατιωτική καριέρα, φτάνοντας μέχρι τον βαθμό του υποστρατήγου. Διετέλεσε υπασπιστής του Όθωνα και έλαβε μέρος στην επανάσταση του 1862.

Ασχολήθηκε επίσης με την πολιτική. Συμμετείχε στην κυβέρνηση Βούλγαρη, Κανάρη και Μπενιζέλου Ρούφου του 1862 ως Υπουργός Στρατιωτικών.

Απεβίωσε στην Αθήνα το 1882.
Λον Τσάνεϊ

O Λον Τσάνεϊ (αγγλικά: Lon Chaney, γεν. Leonidas Frank Chaney) ήταν Αμερικανός ηθοποιός.
Στέφανος Δέλτας

Ο Στέφανος Δέλτας (1863 - 1947) ήταν Έλληνας επιχειρηματίας, δημοτικιστής και τραπεζίτης.
Παναγιώτης Μπενάκης

Ο Παναγιώτης Μπενάκης (1700 - 1771) ήταν πρόκριτος της Καλαμάτας κατά την ορλωφική επανάσταση, της οποίας και υπήρξε θερμός υποστηρικτής.
Θαλλώ

Στην ελληνική μυθολογία η Θαλλώ ήταν μία από τις τρεις ή έξι Ώρες της «πρώτης γενεάς», οι οποίες λατρεύονταν από την αρχαιότερη εποχή στην Αθήνα, όπως γράφει ο Παυσανίας (Α΄ 35, 2). Η Θαλλώ αναφέρεται και ως Θαλάττη, και ήταν θεότητα της ανοίξεως και των νεαρών βλαστών (συνεκδοχικά και των εφήβων). Ειδικά οι Αθηναίοι έφηβοι επικαλούνταν συγκεκριμένα τη Θαλλώ όταν έδιναν τον όρκο τους «του πολίτη και του στρατιώτη» μετά τη συμπλήρωση του 17ου έτους της ηλικίας τους, μέσα στο ναό της Αγραύλου, στην πλαγιά της Ακροπόλεως.
Θεάνειρα

Στην ελληνική μυθολογία η Θεάνειρα ήταν μία Τρωαδίτισσα που αιχμαλώτισε ο Ηρακλής κατά την εκεί εκστρατεία του, πολλά χρόνια πριν αρχίσει ο γνωστός Τρωικός πόλεμος. Στη σκλάβα αυτή είχε μερίδιο και ο Τελαμώνας, ο οποίος την άφησε έγκυο αλλά δεν πρόλαβε να δει το παιδί τους, καθώς η Θεάνειρα κατάφερε να αποδράσει και να καταφύγει στην αυλή του Αρίωνα, βασιλιά της Μιλήτου. Ο Αρίων τη δέχθηκε πολύ ευγενικά και τη βοήθησε να γεννήσει και να αναθρέψει τον Τράμβηλο, που ήταν γιος του Τελαμώνα.
Πλάτων Ριβέλλης

Ο Πλάτων Ριβέλλης γεννήθηκε στην Αθήνα το 1945.
Γιάννης Χατζίνης

Ο Γιάννης Χατζίνης (1900 - 1975) ήταν κριτικός της λογοτεχνίας, συγγραφέας και δοκιμιογράφος.